**Căutarea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Căutarea

Dintr-o țară oarecare,

Un fecior de împărat,

Frumos, deștept, foarte bogat,

A plecat în lumea largă,

O mireasă să-și aleagă,

Să se-nsoare!

Și a umblat, s-a ostenit,

A colindat întreg pământul

Cum colindă toamna vântul,

S-a zbătut, a întrebat,

Dar feciorul de-mpărat,

O mireasă n-a găsit!

Chiar dacă păreau drăguțe,

Parcă nu erau frumoase,

Ori prea slabe, ori prea grase,

Iar dacă păreau istețe,

Vorbărețe, zâmbărețe,

Erau prostuțe!

Și s-a întors fecioru-acasă

Supărat dar și uimit,

Că a-ncercat și n-a găsit

În toată lumea asta mare

Pe măsură să se-nsoare,

O mireasă!

Cu inima îndurerată

Într-o cârciumă-a intrat

Feciorul de împărat,

Să-și înece-n vin amarul,

Dar nu l-a servit cârciumarul,

Ci o fată!

Fata, văzându-l pe fecior:

”Se vede că ești bogat

Ca un fiu de împărat,

Privindu-te, mă minunezi

Cât de îndurerat oftezi

De un dor”!

Și apoi, tot ea i-a spus:

”Chiar de-n suflet ai un spin,

Nu te îneca în vin,

O să-ți treacă, ai să vezi”!

El, privind-o-n ochii verzi,

A fost sedus!

Morala:

Privește-n jurul tău mai bine

Nu căuta în lumea largă,

Vreo inimă, să-ți fie dragă,

Să găsești, nu e prea greu,

Că ceea ce cauți mereu

E lângă tine!